Nouveau (programvare)

nouveau (IFA: /nuːˈvoʊ/; fransk ord for «ny») er en fri og åpen grafikkdriver for operativsystemene Linux og NetBSD. Driveren utvikles av X.Org Foundation, og dens vertskap er freedesktop.org.

Det er en grafikkdriver for Nvidias skjermkort og for Nvidias Tegra-familie av system on a chip, som er skrevet av uavhengige programvareutviklere med litt hjelp fra Nvidia. Prosjektets målsetning er gjennom omvendt ingeniørkunst å skape en fri og åpen grafikkdriver som kan erstatte proprietære utstyrsdrivere for Linux.

Den blir distribuert som en del av Mesa 3D. Prosjektet startet som en serie patcher til 2D-driveren nv; i 2006 påpekte Red Hat's programvareutvikler Matthew Garrett og andre at nv var upresis og umodifiserbar. Utviklingen av nouveau ble innledet i 2005 av Stephane Marchesin og kunngjort på FOSDEM i februar 2006. Første versjon ble lansert 18. juni 2012. Siste versjon er 1.0.17 og ble lansert 23. januar 2021.

nouveau er lisensiert under MIT-lisensen.

Versjonshistorikk

Referanser

Eksterne lenker 
 

Freedesktop.org
Linux-programmer